  Майя Бывальцева 24-27 инвожое Ижкарын коронавирус инфекцилы пумит вакцинаци нуон понна ватсаса интыос ужалозы. Со сярысь Удмуртиысь тазалыкез утёнъя министерстволэн пресс-службаез ивортӥз. Ваньмаз мобильной пунктъёсын «Спутник V» («ГамКовидВак») вакцинаен ужало. Озьыен, прививка пуктыны луоз: - «Ижсталь» йӧ дворецын (эм кабинет) 24-тӥ но 25-тӥ инвожое 9 часысен 16 часозь; - «Кит» вузкарон центр вӧзын мобильной огъетын 26-тӥ но 27-тӥ инвожое 10 часысен 20 часозь (15 часысен 16 часозь утялскыны вис); - «Европа» вузкарон центрын 24-тӥ но 25-тӥ инвожое 16 часысен 20 часозь. Мобильной пунктъёс мукет интыосын но ужзэс азьланьтозы. Соослэн ужан дырзы сярысь Удмуртиысь тазалыкез утёнъя министерстволэн  тодыны луоз. Тодэ вайытом, элькунын коронавирус инфекцилэсь вакцинаци ортчытон интыослэсь лыдзэс сюозь вуттозы. Со нуналаз 5-6 сюрс адямилы прививка пуктыны луонлык сётоз. Тегъёс: Тазалык Ижкар Удмуртия коронавирус прививка  